CELEX: 62022CN0328
Language: ro
Date: 2022-05-16 00:00:00
Title: Cauza C-328/22: Acțiune introdusă la 16 mai 2022 – Comisia Europeană/Republica Slovenia

4.7.2022   
            
            
               RO
            
            
               Jurnalul Oficial al Uniunii Europene
            
            
               C 257/29
            
         
      Acțiune introdusă la 16 mai 2022 – Comisia Europeană/Republica Slovenia
      (Cauza C-328/22)
      (2022/C 257/37)
      Limba de procedură: slovena
      
         Părțile
      
      
         Reclamantă: Comisia Europeană (reprezentanți: B. Rous Demiri, E. Sanfrutos Cano)
      
         Pârâtă: Republica Slovenia
      
         Concluziile reclamantei
      
      
                  1.
               
               
                  constatarea faptului că prin neinstalarea unor sisteme de canalizare adecvate pentru apele urbane reziduale
                  
                              —
                           
                           
                              conform articolului 4 din Directiva 91/271/CEE (1) în aglomerările Kočevje, Trbovlje, Loka și Ljubljana;
                           
                        
                              —
                           
                           
                              conform articolului 5 din Directiva 91/271/CEE în aglomerările Kočevje, Trbovlje, Loka; și
                           
                        
                              —
                           
                           
                              conform articolului 15 din Directiva 91/271/CEE și anexei I literele (B) și (D) la aceasta în aglomerările Ljubljana și Ptuj,
                           
                        Republica Slovenia nu și-a îndeplinit obligațiile care îi revin în temeiul articolelor 4, 5 și 15, precum și în temeiul anexei I literele (B) și (D) la Directiva 91/271/CEE a Consiliului din 21 mai 1991 privind tratarea apelor urbane reziduale
               
            
                  2.
               
               
                  obligarea Republicii Slovenia la plata cheltuielilor de judecată.
               
            
         Motivele și principalele argumente
      
      Prezenta cauză privește punerea în aplicare în Slovenia a Directivei 91/271/CEE a Consiliului din 21 mai 1991 privind tratarea apelor urbane reziduale. Litigiul își are originea într-o procedură îndelungată și extinsă având ca obiect să se constate o încălcare a obligațiilor în temeiul dreptului Uniunii, care durează din anul 2014 și în cadrul căreia Comisia a constatat mai multe încălcări.
      Obiectul încălcărilor îl constituie neconformitatea cu directiva a apelor reziduale din unele aglomerări și monitorizarea necorespunzătoare a deversărilor instalațiilor de epurare ale apelor urbane reziduale. Numărul de aglomerări care nu sunt conforme s-a modificat în cursul procedurii, deoarece, desigur, o serie de încălcări au fost remediate în respectiva perioadă, însă în anumite aglomerări continuă să se săvârșească încălcări care constituie și temeiul prezentei acțiuni.
      
         (1)  Directive 91/271/CEE a Consiliului din 21 mai 1991 privind tratarea apelor urbane reziduale (JO 1991, L 135, p. 40, Ediție specială, 15/vol. 2, p. 43).